text: Jyllands største gospel-festival på stranden
  25 maj 2015 kl. 10.06
  For anden gang holder Aabenraa GospelFamily festival på Sønderstrand. Gospelkor fra hele Sønderjylland deltager, og der forventet over 1000 deltagere i Pinse-gospel-festivalen.
  Ud over de fire, lokale gospelkor fra GospelFamily - GospelSpirer, GospelRoots, GospelTeens og GospelOaks - deltager i år fire kor fra forskellige steder i Syd- og Sønderjylland.
  Det drejer sig om Gospel Voices United fra Bredballe, Kolding og Sønderborg, Hearts of Gospel, Gospel4Kids og Gospel4Teens, som alle kommer for at optræde gratis for publikum.
  - Vi fejrer jo kirkens fødselsdag, siger kirke- og kulturmedarbejder Torben Callesen, Aabenraa Sogn, til TV SYD.
  Hvad er det gospel kan?
  - Når jeg spørger om, hvad det er, der er så godt, så svarer de næsten altid: Fællesskabet.
  
  Torben Callesen, kirke- og kulturmedarbejder, Aabenraa Sogn, om gospelmusikken og fællesskabet. (Var.: 1:13)
  Hør eet nummer fra festivalen (2:00)
  